ΓΡΑΠΤΗ ΕΡΩΤΗΣΗ E-3013/01

υποβολή: Niels Busk (ELDR) προς την Επιτροπή

(29 Οκτωβρίου 2001)

Θέμα: Ανώτατη επιτρεπόμενη περιεκτικότητα σε λιστέρια

Δεν είναι δυνατή η παραγωγή καπνιστού σολομού με 0 ως ανώτατη επιτρεπόμενη περιεκτικότητα σε λιστέρια, δεδομένου ότι τα λιστέρια βρίσκονται στο ωμό ψάρι.

Θεωρεί η Επιτροπή ότι συμβιβάζεται με την κοινοτική νομοθεσία το γεγονός ότι στην Ιταλία ισχύει το ποσοστό 0 ως ανώτατο όριο για την περιεκτικότητα σε λιστέρια, ενώ σε άλλες χώρες το ποσοστό ανέρχεται σε 100 περίπου·

Απάντηση του κ. Byrne εξ ονόματος της Ευρωπαϊκής Επιτροπής

(14 Δεκεμβρίου 2001)

Απαντώντας στο ερώτημα του αξιότιμου μέλους του Κοινοβουλίου, η Επιτροπή μπορεί να δώσει τα ακόλουθα στοιχεία:

- Μέχρι σήμερα, τα μικροβιολογικά κριτήρια σχετικά με τα λιστέρια δεν έχουν καθοριστεί για τον καπνιστό σολομό κατ' εφαρμογή της οδηγίας 91/493/ΕΟΚ του Συμβουλίου της 22ας Ιουλίου 1991 περί καθορισμού τωνγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων(1).

- Το 1999, η Επιτροπή ζήτησε από την Επιστημονική Επιτροπή για τα Κτηνιατρικά Μέτρα σε σχέση με τη Δημόσια Υγεία να γνωμοδοτήσει σχετικά με τα λιστέρια(2). Η γνώμη πουπέβαλε η επιστημονική αυτή επιτροπή στις 23 Σεπτεμβρίου 1999 περιέχει σημαντικά συμπεράσματα και συστάσεις σχετικά με αυτά. Κυρίως, ο στόχος πρέπει να είναι κυρίως η διατήρηση της περιεκτικότητας λιστερίων στα τρόφιμα κάτω από 100 μονάδες σχηματισμού αποικιών/γραμμάρια (cfu/g) και η σημαντική μείωση των συστατικών των τροφίμων που παρουσιάζουν περιεκτικότητα λιστερίων μεγαλύτερη των 100 λιστερίων ανά γραμμάριο. Αυτός ο στόχος πρέπει να θεωρηθεί ως στόχος για την ασφάλεια των τροφίμων .

- Στη γνωμοδότησή της η επιστημονική επιτροπή σχετικά με τα λιστέρια από την άποψη της δημόσιαςγείας δεν συμφωνεί πλέον με την αντίληψη της μη διαφοροποιημένης ανεκτικότητας μηδέν και προτείνει αντιθέτως διαφοροποιημένα πρότυπα. Βασιζόμενη στην επιστημονική γνώμη της Επιστημονικής Επιτροπής για τα Κτηνιατρικά Μέτρα σε σχέση με τη Δημόσια Υγεία, η Ευρωπαϊκή Επιτροπή εκπόνησε σχέδιο απόφασης που στηρίζεται στις διάφορες οδηγίες του Συμβουλίου σχετικά με τηνγιεινή των τροφίμων. Αυτή η απόφαση πρόκειται ναποβληθεί στα κράτη μέλη τον επόμενο μήνα.

- Λόγω έλλειψης της εναρμόνισης σε κοινοτικό επίπεδο στον εν λόγω τομέα και στα όρια της συνθήκης ΕΚ, τα κράτη μέλη έχουν το δικαίωμα, για λόγους σύνεσης, να καθορίσουν μικροβιολογικά πρότυπα εν όψει της προστασίας της ανθρώπινηςγείας και τηςγείας των ομάδων κινδύνου. Αυτά τα πρότυπα πρέπει να μηνπερβαίνουν τα λογικά όρια, να είναι ουδέτερα προς το φύλο και να έχουν επιστημονική βάση.

(1) ΕΕ L 268 της 24.9.1991· τροποποιήθηκε τελευταία με την οδηγία 97/79/ΕΚ του Συμβουλίου της 18ης Δεκεμβρίου 1997 για την τροποποίηση των οδηγιών 71/118/ΕΟΚ, 72/462/ΕΟΚ, 85/73/ΕΟΚ, 91/67/ΕΟΚ, 91/492/ΕΟΚ, 91/493/ΕΟΚ, 92/45/ΕΟΚ και 92/118/ΕΟΚ όσον αφορά την οργάνωση των κτηνιατρικών ελέγχων των προϊόντων που εισάγονται στην Κοινότητα από τρίτες χώρες, ΕΕ L 24 της 30.1.1998.

(2) Βλέπε τη γνωμοδότηση της Επιστημονικής Επιτροπής για τα Κτηνιατρικά Μέτρα σε σχέση με τη Δημόσια Υγεία σχετικά με τα λιστέρια, της 23ης Σεπτεμβρίου 1999: http://europa.eu.int/comm/food/fs/sc/scv/out25_en.html.